Tianmen

Tianmen (kiin. 天门市, pinyin: Tiānmén Shì) on aliprefektuuritason kaupunki Hubein maakunnassa Kiinassa. Kaupunki sijaitsee linnuntietä vajaa 110 kilometriä maakunnan pääkaupunki Wuhanista länteen. Vuonna 2010 kaupungin asukasluku oli 1 418 913 ja pinta-ala 2 622 neliökilometriä. Kaupungin naapureina ovat etelässä Xiantaon ja Qianjiangin aliprefektuurit, lännessä ja pohjoisessa Jingmenin, sekä idässä Xiaoganin prefektuuritason kaupunki. Seudulta on löydetty muinaisia, 7000–8000 vuotta vanhoja ihmisasutuksia sekä esihistoriallisen ajan jade-esineitä, saviastioita, luita ja pronssiesineitä. Kaupungin vanha nimi oli Jingling, ja sieltä oli kotoisin Liu Yan, joka kuului Kolme kuningaskunnan aikaiseen Han-dynastiaan. Toiseen maailmansotaan liittyvä Tianmenin taistelu käytiin 17. elokuuta 1945 – 27. elokuuta 1945. Lähteet Aiheesta muualla Kuvia tai muita tiedostoja aiheesta Tianmen Wikimedia Commonsissa China Postal Code: Hubei Province (prefektuuri ja piirikuntataso) (englanniksi) (youbianku.com)